נמל התעופה פארו (פורטוגל)

נמל התעופה פארו - קאגו קוטוניו (בפורטוגזית: Aeroporto Internacional de Faro-Gago Coutinho) הוא נמל תעופה בין-לאומי בדרום פורטוגל. נמל התעופה דורג שלישי בין נמלי התעופה של פורטוגל, לפי מספר הנוסעים שעברו בו (ממריאים ונוחתים), אחרי נמלי התעופה של ליסבון ופורטו. סימנו הבין-לאומי של נמל התעופה בארגון יאט"א הוא FAO, והוא מסומן באותיות LPFR בארגון ICAO. החברה המפעילה את הנמל היא אנא (ANA Aeroportos de Portugal), המפעילה גם את נמל התעופה ליסבון, את נמל התעופה פורטו, שבעה נמלי תעופה נוספים בפורטוגל, ועשרות נמלי תעופה במדינות וביבשות אחרות.

 מקור השם 
החל משנת 2022 שמו הרשמי של נמל התעופה הוא "נמל התעופה הבין-לאומי פארו קאגו קוטוניו" Aeroporto Internacional de Faro - Gago Coutinho. השם שונה משמו הקודם שהיה דומה, אבל ללא אזכור שמו של קאגו קוטוניו. החלק הראשון בשם, "פארו" מתייחס לעיר פארו בדרום פורטוגל הסמוכה לנמל, שמספר תושביה הוערך בשנת 2021 ב-67,622. הנמל משרת את פארו ואת אזור דרום פורטוגל, וגם את דרום מערב ספרד. בשנת 2022 הוחלט לקרוא לנמל התעופה פארו על שמו של חלוץ התעופה קאגו קוטוניו, שבשנת 1922 היה ראשון לחצות בהצלחה ללא תחנות ביניים, את האוקיינוס האטלנטי, בנתיב מליסבון לריו דה ז'ניירו בברזיל, מרחק של כ-8,300 ק"מ. הכוונה בקריאת נמל התעופה על-שם קאגו קוטוניו, הייתה להדגיש את פתיחותה של פורטוגל לעולם, במהלך כל שנות ההיסטוריה הפורטוגלית.

 היסטוריה 
נמל התעופה פארו נחנך בתאריך 11 ביולי 1965 על-ידי נשיא פורטוגל באותם הימים, האדמירל אמריקו טומאש (Américo Tomás), מלווה באשתו ובבתו. באותו היום נחנך גם כביש גישה, שחיבר את דרך EN125 עם נמל התעופה. המטוס הראשון שנחת בנמל היה מטוס מסוג סופר קונסטליישן. בשנת 1989 נבנה טרמינל חדש, שהורחב בשנת 2001. בין השנים 2009 ל-2013 בוצעו שיפורים ושדרוגים בנמל, בטרמינל, במסלול הטיסה ובמתקנים נלווים, לרבות בדרכי הגישה לנמל. בשנת 2017 הוגדל הטרמינל ב-11,920 מ"ר נוספים, ובוצעו שדרוגים טכניים, שהגדילו את מספר הנוסעים והטיסות שהנמל מסוגל לטפל בהם, והקנו לנמל יכולת להגדיל את מספר הנחיתות וההמראות בשעה מ-24 ל-30, ויכולת הטפול בנוסעים בשעה גדל מ-2,400 ל-3,000. לאחר הרחבה נוספת בשנת 2022, יכול הנמל לטפל ביותר מ-20 מיליוני נוסעים בשנה.

 מסלולים, טרמינלים, נוסעים ומטענים 
מסלולים: לנמל התעופה פארו מסלול טיסה יחיד, באורך 2,490 מטר (8,169 רגל), ברוחב 45 מטרים (147.64 רגל). המסלול סלול מאספלט, הכיוונים שלו הם 10/28, והוא מואר.

טרמינלים: לנמל טרמינל אחד ויחיד, המחולק בחלוקות פנימיות של קומות ואזורי תפעול ליוצאים ונכנסים, וגם בחלוקת משנה לאזרחי האיחוד האירופי לפי אמנת שנגן, ולמי שאינם אזרחי האיחוד.

נוסעים: בשנת 2024 עברו דרך נמל התעופה פארו 9.83 מיליון נוסעים (יוצאים ונכנסים), נתון המהווה גידול בשיעור של 1.97 אחוז לעומת שנת 2023.

מטענים: בשנת 2023 שונעו 2,600 טון מטענים דרך נמל התעופה פארו.
 גאוגרפיה ואקלים 
 גאוגרפיה 
נמל התעופה פארו נמצא באזור הדרומי ביותר של פורטוגל. בקו אווירי מסלול התעופה קרוב כדי פחות מ-2 ק"מ מהאוקיינוס האטלנטי וממפרץ קדיס (Golfo de Cádiz). הנמל מצוי בתחומי מחוז פארו, בחבל אלגארבה (Algrave), ומרחק הנסיעה למרכז עיר המחוז פארו עומד על כ-6.5 ק"מ. לגבול הספרדי הנסיעה אינו עולה על 65 ק"מ. הערים המרכזיות של פורטוגל רחוקות למדי, לבירה ליסבון מרחק הנסיעה כ-277 ק"מ, ולפורטו מרחק הנסיעה מגיע לכ-550 ק"מ. עקב קרבתו לחוף הים, גובהו של הנמל מעל פני הים הוא 7.3 מטרים (כ-24 רגל).

 אקלים 
האקלים בנמל התעופה פארו בעל מאפיינים ים תיכוניים. תקופות הקיץ חמות ובחורף קריר, אך לרוב אין טמפרטורות קיצוניות. אחד מגורמי האקלים החשובים לתפעול נמל תעופה הוא רוח. מהירות הרוח השנתית הממוצעת באזור הנמל מגיעה ל-18.56 קמ"ש. רק בשלושת חודשי החורף העיקריים מדצמבר עד וכולל פברואר, עולה במעט מהירות הרוח הממוצעת על 20 קמ"ש. לרוב הרוח צפונית, אך בחורף בעיקר בדצמבר, מנשבות גם רוחות מזרחיות. השמים מעל נמל התעופה בהירים לרוב. ממוצע העננות השנתי באזור מסתכם ב-31.83%. גם בחודשי החורף אחוז העננות אינו חוצה את 50% ובקיץ בחודש יולי, 7% עננות ממוצעת בלבד. כמות הגשמים הרב-שנתית הממוצעת מגיעה ל-389.2 מ"מ. עקב המיקום הגאוגרפי, לא נמצאה סטטיסטיקה אודות כמויות או ימי שלג באזור.

 שירותים 
נמל התעופה פארו מעניק את כל השירותים המקובלים בנמלי תעופה מודרניים, למעט רכבת, שהתחנה הקרובה שלה נמצאת בעיר הקרובה פארו.

 חברות תעופה ויעדים 
נמל התעופה פארו משמש במידה רבה לתיירות, ולכן היעדים וחברות התעופה הפעילים בו מותאמים להיקף הנוסעים בעונה.

אלה היעדים ללא עצירות ביניים, אליהם מתקיימות לפחות 30 טיסות חודשיות ישירות:
 נמלי תעופה אליהם מתבצעות לפחות שלושים טיסות ישירות בחודשמס'שם נמל היעד (סמל IATA) ומדינהמספר טיסות חודשיות1נמל התעופה לונדון גטוויק (LGW) 2862נמל התעופה דבלין (DUB) 2393נמל התעופה מנצ'סטר (MAN) 1474נמל התעופה לונדון סטנסטד (STN) 1335נמל התעופה בריסטול (BRS) 1336נמל התעופה אורלי (ORY) 1307נמל התעופה סכיפהול (AMS) 1208 נמל התעופה הבין-לאומי בלפסט (BFS) 1039נמל התעופה פורטו (OPO) 10110נמל התעופה ליברפול ג'ון לנון (LPL) 9811נמל התעופה ברמינגהאם (BHX) 9712נמל התעופה ליסבון (LIS) 9213 נמל התעופה קורק (ORK) 8514נמל התעופה לידס-ברדפורד (LBA) 8415נמל התעופה איינדהובן (EIN) 7516נמל התעופה של בריסל (BRU) 7517נמל התעופה לונדון הית'רו (LHR) 7118נמל התעופה מזרח המידלנדס (EMA) 7019נמל התעופה הבין-לאומי דיסלדורף (DUS) 6420נמל התעופה הבין-לאומי של פרנקפורט (FRA) 6121נמל התעופה גלאזגו (GLA) 5622נמל התעופה הבין-לאומי של ז'נבה (GVA) 5623 נמל התעופה אדינבורו (EDI) 5424נמל התעופה רוטרדאם דה האג (RTM) 4925נמל התעופה מדריד בראחס (MAD) 4627נמל התעופה שרלרואה-בריסל דרום (CRL) 4528נמל התעופה המבורג פולסביטל (HAM) 4529נמל התעופה הבין-לאומי ניוקאסל (NCL) 4430נמל התעופה קופנהגן קסטרופ (CPH) 4031נמל התעופה מינכן פרנץ יוזף שטראוס (MUC) 3932נמל התעופה נאנט אטלנטיק (NTE) 3533נמל התעופה בורנמות' (BOH) 3534נמל התעופה ציריך קלוטן (ZRH) 3535נמל התעופה ברצלונה-אל פראט (BCN) 3536נמל התעופה שטוטגרט (STR) 3537נמל התעופה לוקסמבורג-פינדל (LUX) 3438נמל התעופה הבין-לאומי ברלין ברנדנבורג (BER) 3339נמל התעופה שאנון (SNN) 3140נמל התעופה הבין-לאומי סנט-אכזופרי (LYS) 3041נמל התעופה לונדון סיטי (LCY) 3042נמל התעופה בזל-מילוז-פרייבורג (BSL) (MLH) (EAP)   3043נמל התעופה קלן/בון (CGN) 30

טבלת חברות התעופה המבצעות את רוב הטיסות אל ומנמל התעופה פארו, הטסות לפחות ל-4 יעדים:
 חברות תעופה עיקריות הפועלות בנמל התעופה פארו, המבצעות טיסות לארבעה יעדים לפחותמס'שם חברת התעופה והלאום המקורי שלהמספר יעדי הטיסה1ריינאייר-RYANAIR 472איזיג'ט - EASYJET 183ג'ט2-JET2.COM 134טרנסאוויה-TRANSAVIA 85יורווינגס-Eurowings 76וולוטאה-Volotea 57סקנדינביאן איירליינס-SAS 48 קונדור איירליינס 4

 הצטיינות, תאונות ותקריות 
הצטיינות: בשנת 2021 שהייתה שנה של מגפת הקורונה זכה נמל התעופה פארו בהצטיינות של ארגון אֵיי סִי אָיי-מועצת נמלי התעופה הבין-לאומית באירופה ACI-Airports Council International, כנמל תעופה שטיפל הייטב בהיגיינה. באותה השנה נכלל הנמל בין נמלי התעופה המצטיינים במשאל שביעות רצון של נוסעים (asq), בקטגוריית נמלי תעופה שדרכם עוברים בין 5 ל-15 מיליוני נוסעים בשנה. בשנת 2023 הנמל הוכר כשייך לדרגה הגבוהה ביותר "ACA 4+", של נמלי תעופה המתחשבים בסביבה ופועלים להפחתת זיהום האוויר ופליטת CO2-פחמן דו-חמצני.

 תאונות 
נחיתה קשה: בתאריך 21 בדצמבר 1992 בבוקר, הגיע לנחיתה מנמל התעופה של אמסטרדם (AMS) מטוס מסוג מקדונל דאגלס DC-10 בתפעול חברת מרטינאייר. על סיפון המטוס היו 340 נוסעים ואנשי צוות. תנאי מזג האוויר היו קשים. המטוס נחת במהירות ובזווית לא נכונות, שמבנה המטוס לא תוכנן לעמוד בהם, החליק על מסלול הטיסה, וסבב על צירו. חלק מכן הנסע נשבר ואחת הכנפיים התנתקה מהמטוס, ולאחר מכן המטוס התפרק לשני חלקים גדולים ונעצר, כשהוא הפוך על צידו. כתוצאה מהתאונה נהרגו 56 מתוך 340 בני האדם ששהו על סיפונו, לרבות שניים מאנשי הצוות. נקבע שהסיבות לתאונה נעוצות בשילוב של משב רוח חזק שמעבר ליכולות המטוס מכיוון בלתי צפוי, והנמכה לנחיתה במהירות ובזווית לא נכונות. המטוס נהרס לגמרי ונמחק מרשימת המטוסים הפעילים.

 תקריות 
המראה עם משקל יתר: בתאריך המריא מטוס טופולב Tupolev Tu-154M בתפעול חברת אוויאליני 400 Avialinii. המטוס הוטען בכ-1,800 ק"ג יותר מהמותר. הצוות התעלם מהנהלים והמריא, ופגע מיד לאחר ההמראה בעצים שהיו באזור. המטוס ניזוק קלות, אך הצוות החליט להמשיך את הטיסה לכיוון מוסקבה. לא היו נפגעים בתקרית.

 תחבורה אל הנמל וממנו 
כבישים: הכבישים הקרובים המקשרים את נמל התעופה עם האזור הקרוב והרחוק הם: N2, N125, ו-N270. אוטוסטרדת הרוחב A22 עוברת במרחק של כ-10 ק"מ צפונית לנמל. אוטוסטרדה זו ממשיכה מזרחה וחוצה את הגבול הספרדי, ומשנה בספרד את שמה ל-A49.

אוטובוס: לנמל התעופה חיבור בקו אוטובוס למרכז העיר הקרובה פארו ולערי הסביבה. קו מהיר (אקספרס) יוצא לסביליה בספרד, ולערים הגדולות ליסבון ופורטו ולנמלי התעופה שלהן.

רכבת: מסילת רכבת אינה מגיעה לנמל התעופה פארו. תחנת הרכבת הקרובה נמצאת בעיר פארו, לא רחוק מלב העיר, במרחק של כ-6 ק"מ מנמל התעופה. אל ומתחנת הרכבת פארו ניתן להגיע באוטובוס, או במונית.

תעופה: אין נמלי תעופה בקרבה מיידית לנמל התעופה פארו. נמלי תעופה היכולים לשמש אלטרנטיבה לפארו הם נמל התעופה של סביליה (SVQ) בספרד במרחק נסיעה של כ-212 ק"מ, ונמל התעופה ליסבון (LIS), במרחק של כ-275 ק"מ.
 גלריה 

 ראו גם 
 קדיס
 גיברלטר

 קישורים חיצוניים 




 הערות שוליים 

פארו
קטגוריה:פורטוגל: תעופה